
Nr. _______ Prot.			      		                      Tiranë, më ____.____.2026

PROCESVERBAL 
 PËR ARGUMENTIMIN E KRITEREVE PËR KUALIFIKIM TË  KONKURRIMIT PUBLIK

I mbajtur sot më datë 09.07.2026 nga Njësia e Hartimit të Dokumenteve të Konkurrimit Publik (në vazhdim NJHDKP), e përbërë nga Znj. Najada Merolli (anëtar) me profesion Juriste (Drejtor pranë DPP, dhe Z. Algert Strora (anëtar) me profesion ekonomist, Z. Enio Shpataraku, Arkitekt, të ngritur sipas Urdhrit Nr. 616, datë 09.07.2026 të Titullarit të Autoritetit Kontraktor deleguar nepermjet urdhrit nr  332, date 23.12.2025. 

[bookmark: _Hlk226292934][bookmark: _Hlk234414316][bookmark: _Hlk234413182][bookmark: _Hlk234414378]Ky procesverbal mbahet me qëllim argumentimin e kërkesave të veçanta për kualifikim për procedurën e konkurrimit publik me objekt	 “Zbatim Projekti “Rrethimi i jashtëm, restaurimi dhe ngritja e konakëve në Manastirin e Kryeëngjëjve, Derviçan, Gjirokastër faza I-rë”, me fond limit 14,165,383.3 (katërmbëdhjetë milionë e njëqind e gjashtëdhjetë e pesë mijë e treqind e tetëdhjetë e tre pikë tre) lekë pa tvsh dhe 16,998,459.8 (gjashtëmbëdhjetë milionë e nëntëqind e nëntëdhjetë e tetë mijë e katërqind e pesëdhjetë e nëntë pikë tetë) lekë me tvsh, në zbatim të pikës 3, të nenit 90 të ligjit 27/2018 “Për Trashëgiminë Kulturore dhe Muzetë”, në zbatim të VKM nr. 425 datë 27.05.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar, si dhe në zbatim të Udhëzimit nr. 269, datë 11.08.2020 të Ministrit të Kulturës “Për miratimin e dokumentave standarde të konkurrimit publik për përzgjedhjen e subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar.

	Në bazë të pikës 13, të kreut II, të VKM nr. 425, datë 27.05.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar, afati kohor për dorëzimin e ofertave do të jetë jo më pak se 15 (pesëmbëdhjetë) ditë, nga data e publikimit të Formularit të Njoftimit për Konkurrimin Publik në Buletinin e Prokurimit Publik të shpallur nga APP dhe në faqen elektronike zyrtare të Ministrisë së Turizmit, Kulturës dhe Sportit. 

Duke evidentuar se data e shpërndarjes së Formularit të Njoftimit për Konkurrimin Publik është data 13.07.2026, afati kohor për dorëzimin e ofertave është data 28.07.2026 ora: 10:00, në MTKS.
Anëtarët e NJHDPK-së, bazuar në Memon-n Nr.7451/2 Prot., datë 09.07.2026., Mbi zhvillimin e procedurës së konkurrimit publik me objekt “Rrethimi i jashtëm, restaurimi dhe ngritja e konakëve në Manastirin e Kryeëngjëjve, Derviçan, Gjirokastër faza I-rë”, dhe Pikës 7, të Urdhrit Nr.616, datë 09.07.2026, i ndryshuar, hartojnë DSKP sipas fushës së formimit profesional të tyre. Hartimi i kërkesave për kualifikim, që lidhen me kapacitetin teknik, specifikimet teknike, kriteret për shpalljen e ofertës fituese dhe çdo informacion tjetër specifik i nevojshëm, bëhen nga specialisti i fushës, anëtar i njësisë së hartimit të dokumenteve të konkurrimit publik.
Për sa më lart, Anëtarët e NJHDPK-së ndanë detyrat e hartimit të dokumentacionit sipas fushës së ekspertizës (profesionit) që mbulojnë, e më konkretisht:
Z. Algert Strora kapacitetet financiare për kualifikim, Znj. Najada Merolli kapacitetin ligjor dhe pregatitjen e dokumentacionit duke u bazuar në VKM nr. 425 datë 27.05.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar, ka llogaritur afatet procedurale sipas parashikimeve ligjore në fuqi.

Ndërsa Z. Enio Shpataraku në përputhje me natyrën e punës ka hartuar dhe argumentuar: kriteret teknike për kualifikim (licensat profesionale për kualifikim, certifikatat për cilësinë, fuqinë punëtore, stafin inxhinierik, stafin e kualifikuar / certifikuar).

NJHDKP për sa më lart, në bazë të ndarjeve të detyrave mes anëtarëve, hartoi kriteret e kualifikimit me kërkesat e mëposhtme:

1. KRITERET E PËRGJITHSHME PËR KUALIFIKIM

I. 2. KËRKESAT PËR KUALIFIKIM DHE KRITERET PËR VLERËSIM
1. KRITERET E PËRGJITHSHME PËR KUALIFIKIM
Kriteret për kualifikimin e subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore janë, si më poshtë vijon:
a) të jetë person fizik/juridik ose organizatë jofitimprurëse, e regjistruar në përputhje me legjislacionin shqiptar; 
b) të ketë përmbushur detyrimet tatimore, pagesën e sigurimeve shoqërore;
c) të ketë përmbushur të gjitha detyrimet e maturuara të energjisë elektrike;
ç) të mos jetë në proces falimentimi dhe/ose likuidimi;
d) të mos jetë në ndjekje penale ose i dënuar me një vendim të formës së prerë;
dh) të ketë përmbushur detyrimet për taksat vendore;
e) të provojë që ka aftësitë financiare për të realizuar projektin e propozuar, që institucioni vlerëson të nevojshme;
ë) të jetë i licensuar për projektim, zbatim, mbikqyrje ose kolaudim, në pasuriteë kulturore, sipas legjislacionit për trashëgiminë kulturore në varësi të objektit të konkurrimit;
g) të ketë përvojë të mëparshme deri në masën 50 % të vlerës së fondit limit të procedurës sipas rastit dhe objektit të prokurimit. 
f) Çdo kriter tjeter teknik që provon aftësitë teknike për të realizuar punimet e kërkuara, në bazë të të dhënave të përcaktuara në dokumentacionin pë konkurrimin që institucioni i vlerëson të nevojshme.
Këto kritere do të përmbushen me dorëzimin e dokumentacionit si më poshtë:
a. Certifikatë e regjistrimit e personit fizik/juridik apo vendimin e gjykatës për themelimin/krijimin e organizatës jo fitimprurëse.
b. Vërtetim nga Drejtoria e Tatimeve që subjekti i ka shlyer detyrimet tatimore dhe sigurimet shoqërore për punonjësit;
c. Vërtetim nga Drejtoria e Taksave dhe Tarifave Vendore në bashkinë përkatëse, që subjekti i ka shlyer detyrimet e taksave vendore;
d. Dokument që vërteton përmbushjen e detyrimeve të maturuara të energjisë elektrike;
ë.	Subjekti duhet të jetë i pajisur me licensë për restaurim, të lëshuar nga Ministria e Kulturës. Për këtë duhet të paraqesë kopje të licensës së subjektit dhe të drejtuesit teknik, ose të krijojë bashkëpunim kontraktual me një subjekt të licensuar, për realizimin e kontratës, dhe të paraqesë një kontratë bashkëpunimi. 
g. 	Subjekti duhet të ketë përvojë të mëparshme në kryerjen e ndërhyrjeve ruajtëse në pasuritë kulturore gjatë tre viteve të fundit ne nje vlere jo me te madhe se 50% e vleres se fondit limit. Për të vertetuar këtë kritet operatori ekonomik duhet të paraqese kontratë te ngjashme te lidhura me institucione publike apo edhe me subjekte private gjatë tre viteve te fundit, shoqëruar me vertetimin e realizimit me sukses të kontratës dhe/ose fatura Tatimore. 
e. Vërtetimin e xhiros vjetore të realizuar gjatë tre viteve të fundit në një vlerë jo më të vogël se 40% e vlerës së fondit limit, të lëshuar nga organet tatimore përgjegjëse;
f. Sigurimi i ofertës në vlerën 2% të vlerës së fondit limit të procedurës së konkurrimit. 

Kriteret e përcaktuara në shkronjat “a”, “b”, “c”, “d”, “dh” plotësohen me vetdeklarim të ofertuesit. Fituesi i procedurës së konkurrimit publik dorëzon dokumentacionin origjinal ose kopje të njehsuar para lidhjes së kontratës. 
II. Në rastin e bashkimit të subjekteve, njëri prej tyre i përfaqëson të tjerët gjatë procedurës dhe në rast përzgjedhjeje edhe gjatë zbatimit të kontratës. Në ofertë duhet të përcaktohet pjesa e punimeve që do të kryejë secili nga anëtarët e këtij bashkimi. 
Secili prej anetarëve të këtij bashkimi duhet të përmbushë kriteret sipas parashikimeve në dokumentet e procedurës së konkurrimit, të listuara më sipër, përkatesisht gërmat “a”, “b”, “c” dhe “ç” ndërsa për kriteret e përcaktuara në gërmat “d”, “dh”, “e”, "ë” kriteret do të plotësohen bashkarisht nga i gjithe bashkimi i operatoreve sipas natyres së punimeve që marrin përsipër në akt marrëveshjen e bashkëpunimit. 
Për të dokumentuar këtë bashkimi i subjekteve/operatorëve ekonomikë duhet të dorëzojë kontratën e bashkëpunimit e hartuar para noterit, në të cilën përcaktohet se cili nga subjektet është përfaqësues i bashkimit gjatë procedurës, lidhjes së kontratës dhe zbatimit të saj.

Argumentim: Kjo pikë është vendosur konform shkronjës ç, pika 1, të Kreut I.2. “Kërkesat për kualifikim dhe kriteret për vlerësim”, të Lidhjes 1 “DSKP Punë”, të Udhëzimit Nr. 269, datë 11.08.2020, i ndryshuar si dhe pikës 14 dhe 14.1 të VKM nr. 425 datë 27.05.2020 “Për procedurat e përzgjedhjes së subjekteve të pajisura me licensë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar.

2. Kritere që provojnë aftësitë teknike e financiare për të realizuar punimet e kërkuara, në bazë të të dhënave të përcaktuara në dokumentacionin për konkurrim, që institucioni i vlerëson të nevojshme. Përkatësisht:
[bookmark: _Hlk234573819]III.2. Kritere të Posaçme të Pranim/Kualifikimit në zbatim.
1. Subjekti duhet të ketë përvojë të mëparshme në kryerjen e ndërhyrjeve ruajtëse në pasuritë kulturore gjatë tre viteve të fundit në një vlerë jo me të madhë se 50% e vlerës së fondit limit. 

1.2 Vlerësimi i përvojës së suksesshme të Operatorit Ekonomik do të kryhet bazuar në deklaratat e dokumentat e mëposhtme:
a) Për kontrata të realizuara me ente publike, Operatori ekonomik duhet të paraqesë dokumentacionin e mëposhtëm:
· Formular vlerësimi për realizimin e punimeve (ku të përcaktohet qartazi vlera, afati i përfundimit të kontratës si dhe natyra e punës së kryer);
· Kontratë Sipërmarrje;
· Situacionin përfundimtar; 
· Aktin e kolaudimit;
· Çertifikatën e marrjes në dorëzim/Çertifikatën e Përkohshme të marrjes në dorëzim.
Shënim : Formulari i vlerësimit duhet të përcaktojë saktësisht cilësinë e kryerjes së punëve, dhe faktin nëse kontrata është realizuar me sukses.
b) Për kontrata të realizuara me sektorin privat, Operatori ekonomik duhet të paraqesë dokumentacionin e mëposhtëm:
· Kontratë Sipërmarrje;
· Situacionin përfundimtar; 
· Aktin e kolaudimit;
· Çertifikaten e përdorimit të objektit;
· Fatura tatimore perkatese të deklaruara në organet tatimore.
1.3 Per kontratat e realizuara si Bashkim Operatorësh, Operatori ekonomik ofertues duhet të paraqesë: Kontraten e Bashkimit të operatorëve ekonomik si dhe prokurën e posacme të deklaruar në fazën e tenderimit.
1.4 Për kontratat e realizuara si Nënkontraktor, operatori ekonomik ofertues duhet të paraqesë: Kontratën baze ndërmjet Kontraktorit dhe Autoritetit Kontraktor; si dhe Miratimi zyrtar si nënkontraktor i deklaruar nga ana e autoritetit kontraktor.

Argumentim: Ky kriter është në përmbushje të pikës 14, shkronjes F) të VKM nr.425 datë 27.05.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar.  AK argumenton se Puna e ngjashme është kërkesë, e cila shërben për të vlerësuar përvojën e duhur të Ofertuesve. Vlerësimi i përvojës realizohet duke paraqitur dokumentat e kërkuara sipas pikava a dhe b të pikës 1, të cilat vërtetojnë eksperiencën në realizimin e punëve publike të ngjashme, si dhe janë një garanci më shumë për Autoritetin Kontraktor me qëllim përmbushjen me sukses të kontratës objektit të konkurrimit publik.
2. Licenca lidhur me ekzekutimin e punimeve:
[bookmark: _Hlk226297771]2.1 Operatori ekonomik duhet të zotërojë licencë profesionale të vlefshme (sipas shkronjës ë të kritereve të përgjithshme për kualifikim), sipas Vendimit Nr. 792, datë 07.10.2020, për ndërhyrje në pasuri kulturore materiale.
Licenca duhet të përfshijë kategorinë:
· “N-Z/A – Zbatim për punimet e restaurimit në monumentet e arkitekturës për shoqëri ndërtimi” 
Nënkategoria e kërkuar
Në përputhje me natyrën e ndërhyrjes, operatori ekonomik duhet të zotërojë gjithashtu nënkategorinë:
· N-Z/A/3 – Konservim dhe restaurim i arkitekturës së kultit. 

· Licenca duhet të jetë e vlefshme në momentin e dorëzimit të ofertës; 
· Operatori ekonomik duhet të garantojë që licenca të jetë e vlefshme gjatë gjithë periudhës së zbatimit të kontratës; 

Argumentim: Ky kriter është vendosur bazuar në piken 1 dhe 2 te nenit 72,  Ligjin nr. 27/2018 “Per Trashegimine Kulturore dhe Muzete” citojme... 1. Projektimi, zbatimi, mbikëqyrja dhe kolaudimi i ndërhyrjeve ruajtëse e mbrojtëse të pasurive kulturore materiale kryhet nga subjektet e licencuara për këtë qëllim ose institucionet shtetërore të specializuara dhe të ngarkuara me ligj për mbrojtjen, ruajtjen dhe studimin e pasurive të trashëgimisë kulturore. 2. Zbatimi i punimeve të ndërhyrjeve ruajtëse e mbrojtëse të pasurive kulturore, mbikëqyrja dhe kolaudimi i tyre u nënshtrohen vetëm parashikimeve të këtij ligji dhe për aq sa është e mundur, legjislacionit për kontrollin dhe disiplinimin e punimeve të ndërtimit. 3. Projektimi, zbatimi i punimeve të ndërhyrjeve ruajtëse dhe mbrojtëse, mbikëqyrja”. Duke qene se monumenti referuar karteles se pasurise, amfiteatri eshte monument kulture dhe zone arkeologjike A me rendesi kombetare sipas percaktimeve te ligjit 27/2018. 
 VKM nr. 792, datë 7.10.2020 “Për përcaktimin e kushteve dhe të kritereve të posaçme të licencimit, dokumenteve shoqëruese, nënkategorive të licencave, procedurave për dhënien, pezullimin ose revokimin, si dhe kuotizacionit vjetor të licencave për ndërhyrjet në pasuritë kulturore materiale” dhe në shkronjën ë, të pikës 14, të VKM nr. 425 datë 27.05.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar. Kërkesa për licencen është diktuar nga përcaktimet e projektit dhe preventivit të punimeve. 


[bookmark: _Hlk135160978]2.2. Drejtuesi teknik/restauratori (inxhinier ose arkitekt), i angazhuar nga operatori ekonomik, duhet të zotërojë licencë profesionale personale të vlefshme, sipas modelit të lëshuar nga ministria përgjegjëse për kulturën, për ushtrimin e veprimtarisë në fushën e zbatimit të ndërhyrjeve në pasuritë kulturore materiale.
Licenca duhet të përfshijë kategorinë:
· “Z/A – Zbatim në restaurimin e pasurive të trashëgimisë së arkitekturës” 
si dhe nënkategorinë:
· Z/A/3 – Konservim dhe restaurim i arkitekturës së kultit (nëse objekti i prokurimit i përket kësaj tipologjie) 
Kërkesa të tjera:
· Drejtuesi teknik duhet të jetë i punësuar ose i kontraktuar nga operatori ekonomik për realizimin e kontratës; 
· Licenca duhet të jetë e vlefshme në momentin e dorëzimit të ofertës dhe gjatë gjithë periudhës së zbatimit të kontratës; 
· Nuk lejohet që i njëjti drejtues teknik të angazhohet njëkohësisht në më shumë se një kontratë, në kundërshtim me legjislacionin në fuqi; 
· Dokumentacioni duhet të shoqërohet me kontratë pune/angazhimi dhe CV profesionale. 
· Drejtuesi teknik, (inxhinier, arkitekt) në rastin kur është i paraqitur në licëncën e shoqërisë, duhet të rezultojë i siguruar në listëpagesat përkatëse të sigurimeve shoqërore për 3 muajt e fundit dhe të paraqitet si pjesë e dokumentacionit.


Argumumentim: Ky kriter është vendosur bazuar në piken 1 dhe 2 të nenit 72,  Ligjin nr. 27/2018 “Për Trashegiminë Kulturore dhe Muzetë” citojmë... 1. Projektimi, zbatimi, mbikëqyrja dhe kolaudimi i ndërhyrjeve ruajtëse e mbrojtëse të pasurive kulturore materiale kryhet nga subjektet e licencuara për këtë qëllim ose institucionet shtetërore të specializuara dhe të ngarkuara me ligj për mbrojtjen, ruajtjen dhe studimin e pasurive të trashëgimisë kulturore. 2. Zbatimi i punimeve të ndërhyrjeve ruajtëse e mbrojtëse të pasurive kulturore, mbikëqyrja dhe kolaudimi i tyre u nënshtrohen vetëm parashikimeve të këtij ligji dhe për aq sa është e mundur, legjislacionit për kontrollin dhe disiplinimin e punimeve të ndërtimit. 3. Projektimi, zbatimi i punimeve të ndërhyrjeve ruajtëse dhe mbrojtëse, mbikëqyrja” gjithashtu është vendosur referuar gërmës “g”, të pikës 14 të VKM Nr. 425, datë 27.5.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar
2.3 Operatori ekonomik pjesëmarrës, duhet të ketë të punësuar, për periudhën 3 (tre) muajt e fundit nga data e publikimit të njoftimit të konkurrimi publik, staf teknik për kryerjen e punimeve në objekt, konkretisht si më poshtë:
· 1 Inxhinier Ndërtimi/arkitekt 
Për të dëshmuar përmbushjen e kritereve operatori ekonomik duhet të paraqesë:
· Diploma, Kontrate Pune, CV, Librezë Pune
Argumentimi: Ky kriter është vendosur referuar gërmës “g”, të pikës 14 të VKM Nr. 425, datë 27.5.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar, gjithashtu ne zbatim nenit 19 dhe 20 te VKM nr. 1125, date 30.12.2020 “Për miratimin e rregullave të projektimit, zbatimit të punimeve të ndërhyrje ruajtëse e mbrojtëse në pasuritë kulturore materiale, mbikëqyrjes dhe kolaudimit të tyre”, nesë gjatë zbatimit të projektit ka nevojë për saktësim, ndryshime apo përshtatje të projektit, zbatuesi do ti realizojë ato nëpërmjet stafit mbështetës. 
2.4 OE pjesëmarrës duhet të ketë në stafin e tij personel të kualifikuar/ certifikuar si: 
- 1 (një) drejtues mjeti (shofer kamioni), i pajisur me:
· Leje drejtimi të vlefshme për kategorinë përkatëse (C ose CE); 
· Certifikatë të Aftësimit Profesional (CAP), të lëshuar nga autoritetet kompetente në fushën e transportit. 
      Ky personel mund të jetë:
· i punësuar pranë operatorit ekonomik, ose 
· i kontraktuar nga operatori ekonomik (me kontratë shërbimi / angazhimi) në rast se nuk është i përfshirë në listëpagesat e shoqërisë, duhet të paraqitet:

Argumentimi: Ky kriter është vendosur referuar gërmës “g”, të pikës 14 të VKM Nr. 425, datë 27.5.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar, referuar numrit të pajisje të cilat do të angazhohen gjatë zbatimit të projektit është e nevojshme edhe stafi teknik shofer. 

[bookmark: _Hlk226299117]2.5 Operatori ekonomik duhet të ketë si pjesë të stafit të tij ose si staf mbështetës (me kontrate pune/kontratë bashkëpunimi) 1 (një) punonjës të pajisur me certifikatë si “Përgjegjës për sigurinë dhe mbrojtjen e shëndetit në punë” në përputhje me klauzolat e Ligjit nr. 10327, datë 18.02.2010 “Për sigurinë dhe shëndetin në punë” i ndryshuar dhe VKM nr. 312, datë 05.05.2010 “Për miratimin e rregullores “Për sigurinë në kantier” i ndryshuar, shoqëruar me kontratë individuale pune të vlefshme, diplomë/certifikatë, si dhe të figurojë në listpagesat e shoqërisë minimumi për 3 (tre) muajt e fundit nga data e publikimit të njoftimit të konkurrimi publik.
(Në rastin e Bashkimit të Operatorëve ekonomikë, secili prej Operatorëve duhet të ketë pjesë të stafit të tij 1 (një) punonjës "Përgjegjës për sigurinë dhe mbrojtjen e shëndetit në punë”). 
Argumentim: Ky kriter është vendosur duke u referuar, Ligjit Nr. 10 327 datë 18.02.2010 "Për sigurinë dhe shëndetin në punë” i ndryshuar, si dhe VKM Nr. 312, datë 05.05.2010 "Për miratimin e rregullores "Për sigurinë në kantier"  e ndryshuar. Gjithashtu referuar gërmës “g”, të pikës 14 të VKM Nr. 425, datë 27.5.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar.Bazuar në ligjet e cituara në punimet e ndërtimit duhen punonjës që sigurojnë dhe mbrojnë shëndetin e punonjësve në kantier.

[bookmark: _Hlk226299281]2.6 Operatori ekonomik duhet të ketë numrin e nevojshëm të punëtorëve për zbatimin e kontratës. Numri mesatar i punonjësve për periudhën 3 (tre) muajt e fundit nga data e publikimit të njoftimit të konkurrimi publik, duhet të jetë jo më pak se 20 (njëzet) punëtor/staf teknik per realizimin e punimeve.
a. Vërtetim të lëshuar nga Administrata Tatimore për muajin e fundit te deklaruar nga data e hapjes se ofertave.
b. Listpagesat e punonjesve te konfirmuara nga autoritetet perkatese sipas formatit qe kerkohet nga legjislacioni ne fuqi per  muajin e fundit te deklaruar.

Argumentim: Ky kriter është vendosur referuar gërmës “g”, të pikës 14 të VKM Nr. 425, datë 27.5.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar. Ky kriter vendoset në përputhje me natyrën dhe kohëzgjatjen e parashikuar të punimeve (afati i realizimit të punimeve sipas grafikut të punimeve në projekt). Numri i përcaktuar i fuqisë punëtore, i ofron sigurinë Autoritetit Kontraktor që Operatori Ekonomik mund të kryejë zbatimin e objektit të procedurës konkurruese me korrektësi dhe brenda afateve të parashikuara për realizimin e punimeve. 

[bookmark: _Hlk226299797]2.7 Operatori ekonomik, për të vërtetuar përmbushjen e kërkesave të cilësisë për objektin e kontratës, duhet të paraqesë certifikata të lëshuara nga një organ i vlerësimit të konformitetit, i akredituar nga organizmi kombëtar i akreditimit ose organizma ndërkombëtarë akreditues, të njohur nga Republika e Shqipërisë.
Operatori ekonomik duhet të jetë i pajisur me certifikatat e mëposhtme, të vlefshme në momentin e dorëzimit të ofertës:
· ISO 9001:2015 – Sistemi i menaxhimit të cilësisë; 
· ISO 14001:2015 – Sistemi i menaxhimit mjedisor; 
· ISO 45001:2018 – Sistemi i menaxhimit të shëndetit dhe sigurisë në punë (ose ekuivalente). 
Në rastin e bashkimit të operatorëve ekonomikë, secili anëtar i grupit duhet të paraqesë certifikatat përkatëse, në përputhje me natyrën e punimeve që merr përsipër sipas aktmarrëveshjes së bashkëpunimit.
Argumentim: Ky kriter është vendosur referuar gërmës “g”, të pikës 14 të VKM Nr. 425, datë 27.5.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar.
ISO 9001:2015 është një seri normash dhe standartizimesh ndërkombëtare, qe i referohen sistemeve të menaxhimitë cilësisë, pra, të strukturave të organizimit të ndërrmarjeve publike dhe private, struktura të cilat këto ndërrmarje duhet t’i adoptojnë për një orientim më të mirë të ndërrmarjes në standartet e tregut. AK gjykon se çdo Ofertues duhet të jetë i pajisur me  ISO 9001:2015 me qëllim efektivitetin dhe efektshmërinë në zhvillimin e veprimtarisë së tij, e cila do të sjellë dhe zvogëlimin e kostove. Pra ky çertifikim do të bëjë të mundur që Ofertuesit të ofrojnë cilësi të mirë me çmime të ulta.  
ISO 14001:2015 ofron një kuadër praktik për shoqëritë që duan të menaxhojnë rreziqet mjedisore ekzistuese dhe potenciale. Ky sistem integrohet lehtësisht në strukturën e menaxhimit të biznesit për të kontrolluar impaktet që aktivitetet, operacionet, produktet dhe shërbimet kanë mbi mjedisin. AK gjykon se çdo Ofertues duhet të jetë i pajisur me ISO 14001:2015 me qëllim që veprimtaria e ushtruar nga ana tij (në rastin konkret realizimi i punës objekt prokurimi) të identifikojë impaktin në mjedis gjatë aktivitetit të saj si dhe të përmirësojë performancën mjedisore duke zbatuar një qasje sistematike. Pra ky çertifikim do të bëjë të mundur që Ofertuesit të ushtrojnë veprimtarinë duke pasur në konsideratë parimin e mbrojtjes së mjedisit.
ISO 45001 është standard ndërkombëtare, i cili parashtron kërkesat për menaxhimin e praktikave të mira të sigurisë dhe shëndetit në punë për çdo organizatë, pavarësisht nga madhësia. AK gjykon se çdo Ofertues duhet të jetë i pajisur me ISO 45001 me qëllim që veprimtaria e ushtruar nga ana tij (në rastin konkret realizimi i punës objekt prokurimi) të realizohet duke u mbështetur mbi parimin e  sigurisë dhe shëndetit në punë. Kjo kërkesë shërben dhe si një garanci extra që do të sjellë reduktimin e aksidenteve dhe sëmundjeve në vendin e punës duke minimizuar kostot si dhe kohën në përmbushjne me sukses të kontratës së punës objekt prokurimi.  

2.8 Në bazë të grafikut të punimeve, zërave të punimeve dhe volume e tyre, është vlerësuar që makineritë dhe pajisjet janë minimalisht të domosdoshme për realizimin e punimeve në afatin dhe cilësinë e kërkuar. Për këtë, OE duhet të vërtetojë se disponon mjetet dhe pajisjet e nevojshme teknike për realizimin e kontratës. 
Përkatësisht duhet të paraqesë dëshmi për mjetet dhe pajisjet teknike që ka në dispozicion apo mund ti vihen në dispozicion operatorit ekonomik për realizimin e kontratës.
	Nr
	Emri i mjetit
	Njesi
	Sasi
	Statusi

	1
	Kamionçinë 
	Cope
	1
	Në pronësi ose me qera

	2
	Gjenerator 50 kw
	Copë 
	1
	Në pronësi ose me qera

	3
	Pompa Uji
	Copë 
	1
	Në pronësi ose me qera

	4
	Depozitë Uji  deri ne 5000 Litra
	Copë 
	1
	Në pronësi ose me qera

	5
	Skela metalike të kompletuara me parapet mbrojtës, shkallë dhe rrjetë mbrojtëse
	M2
	300
	Në pronësi ose me qera

	6
	Betoniere kantieri vetengarkuese 180 l 
	copë
	1
	Në pronësi ose me qera



a. Makineritë dhe pajisjet në pronësi të shoqërohen me akt pronësie, fotokopje e noterizuuar.
b. Makineritë dhe pajisjet me qera të shoqërohen me kontrata qeraje të lidhura para noterit publik me emër objekti, si dhe të shoqërohen me aktin e pronësisë së qeradhënësit (fotokopje e noteruar).
ç. Për mjetet që shënohen në regjistrat publik duhet të paraqitet dokumenti që vërteton regjistrimin (leje qarkullimi, akt kolaudimi, siguracion, leje transporti). Për pajisjet e tjera duhet të jenë aktet e zhdoganimit ose faturat e blerjes, fotokopje e noteruar. Të gjitha mjetet/makineritë dhe pajisjet e kërkuara të jenë të shoqëruara me foto.
Argumentim: Ky kriter është vendosur referuar gërmës “g”, të pikës 14 të VKM Nr. 425, datë 27.5.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, i ndryshuar.
Lloji dhe numri i mjeteve/makinerive të nevojshme për realizimin e kontratës është përcaktuar duke u bazuar në specifikimeve teknike. Çdo mjet i kërkuar përkon me proceset ndërtimore. Numri i makinerive është përcaktuar duke marrë në konsideratë volumet e punimeve për secilin zë pune mbështetur kjo në VKM Nr. 629 datë 15.07.2015 “Për miratimin e manualeve të çmimeve të punimeve të ndërtimit dhe analizat teknike të tyre” (Ndryshuar me VKM nr. 631, datë 26.10.2018), si dhe hapesirat fizike rreth objektit mundesive te manovrimit me mjete te renda, urbanizimit per efekt te zhurmave dhe ndotjes etj
Dokumentacioni shoqërues i kërkuar për makineritë, provon certifikimin ligjor dhe teknik të mjeteve të disponuara nëpërmjet Kontratës së Shitjes, Kontratës së Qirasë apo Huapërdorjes. Ky dokumentacion i jep garanci Autoritetit Kontraktor se punimet do të realizohen me cilësi, siguri dhe në respektim të Grafikut të Punimeve (i cili do të publikohet së bashku me Dokumentat e Tenderit).
2.9 . Çdo ofertues duhet të paraqesë planin e sigurisë në kantier, sipas VKM nr. 692, datë 13.12.2001.
2.10 Çdo ofertues do të paraqesë Grafikun e Punimeve në përputhje me afatin e realizimit të punimeve nga data e nënshkrimit të kontratës.
Kriteret për kualifikim vendosen që t’i shërbejnë autoritetit kontraktor për njohjen e gjendjes dhe kapaciteteve të operatorëve ekonomikë, të cilët, nëpërmjet dokumentacionit të paraqitur duhet të vërtetojnë se zotërojnë kualifikimet e nevojshme teknike, profesionale, kapacitetet ekonomike, financiare dhe organizative, makineritë, pajisjet e asete të tjera fizike, reputacionin dhe besueshmërinë, përvojën e duhur, si dhe personelin e nevojshëm, gjithçka në funksion të realizimit me sukses të kontratës.
Të gjithë dokumentat duhet të jenë origjinalë ose kopje të noterizuara të tyre. Mosparaqitja e njërit prej dokumentave të mësiperm, deklarimet jo të sakta apo të rreme, si dhe dorëzimi i dokumenteve të falsifikuara janë kusht skualifikues.
Kërkesat e përgjithshme dhe të posaçme për kualifikim, provohen me dorëzimin e deklaratave të ofertuesit (sipas formatit të miratuar në dokumentat e konkurrimit), formularëve të dokumentave të konkurrimit, si dhe dokumentat e ofertuesit, që janë leshuar jo më vonë se 3 muaj nga dita e hapjes se ofertave. 
Dokumentat të jenë origjinale apo kopje të noterizuara, si edhe të përkthyera në gjuhën shqipe në rastin e dokumentave të huaja.
Në çdo rast, Njësia e vlerësimit të ofertave rezervon te drejten të drejtë të kryejë verifikimet e nevojshme mbi vërtetësinë e informacionit të deklaruar nga ofertuesi.
IV. Kriteri për vlerësimin e ofertave 
Oferta fituese është oferta e vlefshme e kualifikuar me vlerën më të ulët ekonomike.
Ofertë e vlefshme konsiderohet oferta që ka plotësuar të gjitha kriteret e përgjithshme dhe të posaçme të kualifikimit.
Ky proces-verbal hartohet në (2) dy kopje, 1 (një) kopje për dosjen e konkurrimit dhe 1 (një) kopje për Sektorin e Protokoll-Arkivës.
Pasi lexohet, procesverbali nënshkruhet nga të gjithë anëtarët e Njësisë së Hartimit të Dokumentave të Konkurrimit Publik.
NJËSIA E HARTIMIT TË DOKUMENTEVE TË KONKURRIMIT PUBLIK:

	                  Najada Merolli –  Jurist
                                           Algert Strora –      Ekonomist
                                           Enio Shpataraku - Arkitekt

               Adresa: Rruga “Aleksandër Moisiu”, nr 76, ish Kinostudio “Shqipëria e Re” Tiranë. ëëë.mtks.gov.al, e-mail: info@mtks.gov.al

